techiaith/cofnodycynulliad_en-cy huggingface dataset:
English: I thank Jenny Rathbone for that very important supplementary. I think it is very important for us, whenever we can, to be able to co-locate and make sure that all learners have access to the widest range of experiences and resources and facilities. She will know that, through the school building programme, the college building programme, twenty-first century schools, which is now renamed sustainable communities for learning, opportunities do rise from time to time to be able to provide for, for example, specific additional learning needs facilities within the campus, alongside mainstream provision. So, there are opportunities that we are keen to take for the reasons that she outlines in her question.
Welsh: Diolch i Jenny Rathbone am y cwestiwn atodol pwysig iawn hwnnw. Credaf ei bod yn bwysig iawn inni allu cyd-leoli lle bynnag y gallwn a sicrhau bod pob dysgwr yn gallu manteisio ar yr ystod ehangaf o brofiadau, adnoddau a chyfleusterau. Fe fydd hi'n gwybod, drwy'r rhaglen adeiladu ysgolion, y rhaglen adeiladu colegau, rhaglen ysgolion yr unfed ganrif ar hugain, sydd bellach wedi'i hailenwi'n gymunedau cynaliadwy ar gyfer dysgu, fod cyfleoedd yn codi o bryd i'w gilydd i allu darparu, er enghraifft, ar gyfer cyfleusterau anghenion dysgu ychwanegol penodol ar y campws, ochr yn ochr â darpariaeth prif ffrwd. Felly, mae yna gyfleoedd rydym yn awyddus i fanteisio arnynt am y rhesymau y mae hi'n eu hamlinellu yn ei chwestiwn.
English: The menter iaith and the Urdd are active within the capital, offering opportunities to use, celebrate and enjoy the Welsh language. I'm looking forward to see Tafwyl returning to the castle in June. This is all important to support the growth of Welsh-medium education and so that everyone can see Welsh as a living language.
Welsh: Mae'r fenter iaith a'r Urdd yn weithgar iawn yn y brifddinas drwy gynnig cyfleoedd i ddefnyddio, dathlu a mwynhau'r Gymraeg. Dwi'n edrych ymlaen i Tafwyl ddychwelyd i'r castell ym Mehefin. Mae hyn oll yn bwysig i gefnogi twf addysg Gymraeg a bod pawb yn gweld y Gymraeg fel iaith fyw.
English: Thank you very much. As a son of the capital city, it's been wonderful to see the growth in the use of the Welsh language and to hear the Welsh language around me as I walk the streets of the capital. As you said, one of the highlights of the social calendar in Cardiff is the Tafwyl festival, and it was a great loss that it wasn't staged during the first year of the pandemic. It was wonderful to have it back last year, and I'm looking forward to its return this year too. It attracts thousands every year. I remember it when it was held in the car park of the Mochyn Du; it now meets in the castle and has become a major festival. But, with that success, with the 39,000 people who attend Tafwyl, there are additional costs attached to that, and we regularly hear in this Senedd about costs increasing in general. Menter Caerdydd believe that the cost of staging Tafwyl this year will be some 20 per cent higher than the figure for 2019. Menter Caerdydd has to secure that funding through bidding annually for various different grants, and that in itself creates uncertainty. The fact that access to Tafwyl is free of charge makes it so accessible, with many non-Welsh-speaking parents and residents and people from ethnic minority communities in Cardiff attending the festival. So, what plans does the Government have to ensure that Tafwyl continues to be accessible and continues to be appropriately funded? Thank you.
Welsh: Diolch yn fawr, Weinidog. Fel un o blant y brifddinas, mae wedi bod yn wych gweld y twf yn y defnydd a chlywed y Gymraeg o'n hamgylch ni wrth gerdded strydoedd y ddinas. Fel dywedoch chi, un o uchafbwyntiau'r calendr cymdeithasol yng Nghaerdydd yw gŵyl Tafwyl, ac roedd e'n golled mawr i beidio â'i gweld hi yn ystod blwyddyn gyntaf y pandemig, ond roedd hi'n grêt i'w chael hi y llynedd ac rwy'n edrych ymlaen yn fawr ati eto eleni. Mae'n denu miloedd ar filoedd bob blwyddyn. Dwi'n ei chofio hi pan oedd hi'n cwrdd ym maes parcio'r Mochyn Du; nawr mae hi'n cwrdd yn y castell ac mae hi wedi mynd yn ŵyl fawr. Ond, gyda llwyddiant, gyda'r 39,000 o bobl sydd nawr yn mynychu Tafwyl, mae yna gostau ychwanegol, ac rŷn ni'n clywed yn gyson, onid ŷn ni, yn y Senedd yma am gostau yn gyffredinol yn cynyddu. Mae Menter Caerdydd yn meddwl y bydd cost cynnal Tafwyl eleni rhyw 20 y cant yn ddrutach o'i chymharu â 2019. Mae'n rhaid i Fenter Caerdydd sicrhau'r arian hwnnw trwy ymgeisio bob blwyddyn am wahanol grantiau, ac mae hynny yn ei hunan yn creu ansicrwydd. Mae'r ffaith bod mynediad am ddim i Tafwyl yn gwneud yr ŵyl mor hygyrch, gyda nifer o rieni a thrigolion di-Gymraeg a phobl o gefndiroedd ethnig Caerdydd yn mynychu'r ŵyl. Pa gynlluniau sydd gan y Llywodraeth i sicrhau bod Tafwyl yn parhau yn hygyrch ac yn cael ei hariannu yn addas? Diolch yn fawr.
English: I'd like to thank Rhys ab Owen for that specific pitch for further funding for Tafwyl. We provide over £200,000 per annum to menter iaith Caerdydd and menter Bro Morgannwg to enable them to provide a range of projects, activities and events in Cardiff for families, children, young people and the whole community, and that's to be celebrated. It's wonderful that they're doing that work and that we're seeing the positive impact of that in the language's development in the capital city. As I said, I look forward to seeing Tafwyl returning to the castle, not to the Mochyn Du car park, as he reminded us it started in. It's a very important contribution not only to the Welsh language in the capital city, but also more broadly than that.
Welsh: Diolch i Rhys ab Owen am y pitsh penodol hwnnw am gyllid pellach i Tafwyl. Rŷn ni'n darparu dros ryw £200,000 y flwyddyn i fenter iaith Caerdydd a menter Bro Morgannwg i'w galluogi nhw i gynnig arlwy o brosiectau, gweithgareddau a digwyddiadau yng Nghaerdydd i deuluoedd ac i blant ac i bobl ifanc ac i'r gymuned gyfan, ac mae hynny i'w ddathlu. Mae'n ffantastig eu bod nhw'n gwneud y gwaith hwnnw ac i weld impact cadarnhaol hynny yn ffyniant yr iaith yn y brifddinas. Fel gwnes i ddweud, rwy'n edrych ymlaen at weld Tafwyl yn dychwelyd i'r castell, nid i faes parcio'r Mochyn Du, fel gwnaeth e ein hatgoffa ni. Mae'n gyfraniad pwysig iawn nid yn unig i'r Gymraeg yn y brifddinas, ond, byddwn i'n awgrymu, yn ehangach na hynny hefyd.
English: We plan to publish a strategy to tackle the impact of poverty on educational attainment in the coming months. The Curriculum for Wales is central to our aspirations for learners' attainment, which we know has been adversely affected by COVID. The renew and reform plan, at this stage, has been supported in this financial year by £232 million in response to the pandemic itself.
Welsh: Rydym yn bwriadu cyhoeddi strategaeth i fynd i'r afael ag effaith tlodi ar gyrhaeddiad addysgol yn y misoedd nesaf. Mae'r Cwricwlwm i Gymru yn hollbwysig i'n dyheadau ar gyfer cyrhaeddiad dysgwyr, yr effeithiwyd yn andwyol arno gan COVID. Mae'r cynllun adnewyddu a diwygio, ar y cam hwn, wedi'i gefnogi yn y flwyddyn ariannol hon gan £232 miliwn mewn ymateb i'r pandemig ei hun.
English: Minister, pupils in schools have not been impacted equally in this pandemic. The hundreds of millions of pounds you have allocated to make schools COVID-secure has made a real difference, but there are still specific groups of pupils who have been disadvantaged more than others. We've seen an unprecedented demand for child and adolescent mental health services and school-based services with year 11 and post-16 pupils. Pupils eligible for free school meals and pupils with additional learning needs have found the return to school more difficult than their peers. Pupils living in high levels of social deprivation have seen their learning disproportionately impacted, from a lack of IT equipment to higher levels of teacher and pupil absence. I understand that these are difficult problems to address. How will the Welsh Government ensure we don't continue to see the attainment gap widen as a result of the pandemic, and how will you work with Qualifications Wales and the WJEC to ensure pupils sitting exams this year are on a level playing field?
Welsh: Weinidog, nid yw'r pandemig hwn wedi effeithio'n gyfartal ar ddisgyblion mewn ysgolion. Mae'r cannoedd o filiynau o bunnoedd rydych wedi'i ddyrannu i wneud ysgolion yn ddiogel mewn perthynas â COVID wedi gwneud gwahaniaeth gwirioneddol, ond mae grwpiau penodol o ddisgyblion o hyd sydd wedi bod dan fwy o anfantais nag eraill. Rydym wedi gweld galw digynsail am wasanaethau iechyd meddwl plant a'r glasoed a gwasanaethau mewn ysgolion gyda disgyblion blwyddyn 11 a disgyblion ôl-16. Mae dychwelyd i'r ysgol wedi bod yn anos i ddisgyblion sy'n gymwys i gael prydau ysgol am ddim a disgyblion ag anghenion dysgu ychwanegol. Bu effaith anghymesur ar addysg disgyblion sy'n byw mewn lefelau uchel o amddifadedd cymdeithasol, o ddiffyg offer TG i lefelau uwch o absenoldeb ymhlith athrawon a disgyblion. Deallaf fod y rhain yn broblemau anodd i fynd i'r afael â hwy. Sut y bydd Llywodraeth Cymru yn sicrhau nad ydym yn parhau i weld y bwlch cyrhaeddiad yn cynyddu o ganlyniad i'r pandemig, a sut y byddwch yn gweithio gyda Cymwysterau Cymru a CBAC i sicrhau bod disgyblion sy'n sefyll arholiadau eleni yn cael chwarae teg?
English: Therefore the next item is the 90-second statements, and the first of those comes from Sioned Williams.
Welsh: Ac felly'r eitem nesaf yw'r datganiadau 90 eiliad, ac mae'r cyntaf o'r rheini heddiw gan Sioned Williams.
English: Well done, Marian, and all Urdd members throughout the years.
Welsh: Da iawn, Marian, a phawb arall o aelodau'r Urdd ar hyd y ganrif.
English: The next item, therefore, is the motion under Standing Order 10.5 to appoint the Public Services Ombudsman for Wales, and I call on the Chair of the Finance Committee to move the motion - Peredur Owen Griffiths.
Welsh: Yr eitem nesaf, felly, yw'r cynnig o dan Reol Sefydlog 10.5 i benodi ombwdsmon gwasanaethau cyhoeddus i Gymru, a dwi'n galw ar Gadeirydd y Pwyllgor Cyllid i'w wneud y cynnig hwnnw - Peredur Owen Griffiths.
English: Thank you very much, Llywydd. As Members will be aware, the Public Services Ombudsman for Wales is a Crown appointment made on the nomination of the Senedd under Schedule 1 to the Public Services Ombudsman (Wales) Act 2019. The Finance Committee, as the committee with delegated responsibility for overseeing arrangements relating to the ombudsman, has been fully involved throughout the process of recruiting a new ombudsman, full details of which are outlined in the committee's report.
Welsh: Diolch yn fawr iawn, Llywydd. Fel y gŵyr yr Aelodau, mae Ombwdsmon Gwasanaethau Cyhoeddus Cymru yn benodiad y Goron a wneir ar enwebiad y Senedd o dan Atodlen 1 i Ddeddf Ombwdsmon Gwasanaethau Cyhoeddus (Cymru) 2019. Mae'r Pwyllgor Cyllid, fel y pwyllgor sydd â chyfrifoldeb dirprwyedig am oruchwylio trefniadau sy'n ymwneud â'r ombwdsmon, wedi chwarae rhan lawn drwy gydol y broses o recriwtio'r ombwdsmon newydd, ac mae manylion llawn am hyn wedi'u hamlinellu yn adroddiad y pwyllgor.
English: I'm glad to say that the recruitment process attracted many excellent candidates and it gives me great pleasure to move this motion today, on behalf of the Finance Committee, to nominate the preferred candidate, Michelle Morris, to Her Majesty for appointment as the next Public Services Ombudsman for Wales. I would also like to take this opportunity to pay tribute to the current ombudsman, Nick Bennett. Nick was due to complete his term of office on 31 July 2021, but was appointed to continue in the role in an acting capacity for a further eight months until 31 January this year. I'd like to thank Nick for his valuable contribution during his time as ombudsman, and for continuing in the role in an acting capacity, in particular, for his work in pursuing the development of the Public Services Ombudsman (Wales) Act 2019, which provides the ombudsman with own-initiative powers to investigate complaints and for setting up model complaints. This will undoubtedly provide a lasting legacy. It is also worth noting that this will be the first ombudsman appointment made since the 2019 Act came into force. I would like to thank our predecessor Finance Committee in the fifth Senedd, which includes Members of the current Senedd, for bringing it forward and ensuring its successful passage. It is an example of the Senedd leading the way in taking a distinct 'made in Wales' approach to improving services and something, as a committee and a legislature, we should be rightly proud of.
Welsh: Rwy'n falch o ddweud bod y broses recriwtio wedi denu llawer o ymgeiswyr rhagorol ac mae'n bleser mawr gennyf wneud y cynnig hwn heddiw, ar ran y Pwyllgor Cyllid, i enwebu'r ymgeisydd a ffefrir, Michelle Morris, i'w phenodi i swydd Ombwdsmon Gwasanaethau Cyhoeddus nesaf Cymru gan Ei Mawrhydi. Hoffwn hefyd achub ar y cyfle hwn i dalu teyrnged i'r ombwdsmon presennol, Nick Bennett. Roedd Nick i fod i gwblhau ei gyfnod yn y swydd ar 31 Gorffennaf 2021, ond fe'i penodwyd i barhau yn y rôl ar sail dros dro am wyth mis arall tan 31 Ionawr eleni. Hoffwn ddiolch i Nick am ei gyfraniad gwerthfawr yn ystod ei gyfnod fel ombwdsmon, ac am barhau yn y rôl ar sail dros dro, ac yn arbennig, am ei waith ar ddatblygiad Deddf Ombwdsmon Gwasanaethau Cyhoeddus (Cymru) 2019, sy'n yn rhoi pwerau i'r ombwdsmon ymchwilio i gwynion ar eu liwt eu hunain a phennu gweithdrefnau cwyno enghreifftiol. Bydd hyn, heb os, yn gadael gwaddol parhaol. Mae'n werth nodi hefyd mai'r ombwdsmon nesaf fydd y cyntaf i gael eu penodi ers i Ddeddf 2019 ddod i rym. Hoffwn ddiolch i'n Pwyllgor Cyllid blaenorol yn y pumed Senedd, a oedd yn cynnwys Aelodau o'r Senedd bresennol, am ei chyflwyno a sicrhau ei thaith lwyddiannus. Mae'n enghraifft o'r Senedd yn arwain y ffordd a defnyddio dull 'gwnaed yng Nghymru' o wella gwasanaethau ac mae'n rhywbeth y dylem fod yn falch ohono fel pwyllgor ac fel deddfwrfa.
English: As outlined in the committee's report, it is vital that the committee's selection process meets the expectations of the people of Wales in terms of robustness and transparency. It's also vital that the process is conducted in a way that removes it from any suggestion of political interference. As such, we ensured that two party groups were represented on the appointment panel. I was joined by my fellow Finance Committee member and member of the Public Accounts and Public Administration Committee, Rhianon Passmore. We were also joined by the Chief Executive and Clerk to the Senedd, Manon Antoniazzi, and Peter Tyndall, the Ombudsman, Information Commissioner and Commissioner for Environmental Information of Ireland. Following the interviews and the selection of Michelle Morris as the preferred candidate, Michelle attended a public pre-nomination hearing of the cross-party Finance Committee on 16 December 2021.
Welsh: Fel yr amlinellwyd yn adroddiad y pwyllgor, mae'n hanfodol bod proses ddethol y pwyllgor yn bodloni disgwyliadau pobl Cymru o ran cadernid a thryloywder. Mae hefyd yn hanfodol bod y broses yn cael ei chynnal mewn ffordd sy'n ei datgysylltu oddi ar unrhyw awgrym o ymyrraeth wleidyddol. O'r herwydd, gwnaethom sicrhau bod dau grŵp plaid yn cael eu cynrychioli ar y panel penodi. Yn ymuno â mi oedd fy nghyd-aelod o'r Pwyllgor Cyllid ac aelod o'r Pwyllgor Cyfrifon Cyhoeddus a Gweinyddiaeth Gyhoeddus, Rhianon Passmore. Ymunodd Prif Weithredwr a Chlerc y Senedd, Manon Antoniazzi, a Peter Tyndall, yr Ombwdsmon, y Comisiynydd Gwybodaeth a Chomisiynydd Gwybodaeth Amgylcheddol Iwerddon â ni hefyd. Ar ôl y cyfweliadau a dewis Michelle Morris fel yr ymgeisydd rydym yn ei ffafrio, aeth Michelle gerbron y Pwyllgor Cyllid trawsbleidiol ar gyfer gwrandawiad cyhoeddus cyn-enwebu ar 16 Rhagfyr 2021.
English: The committee firmly believes that a pre-nomination hearing ensures open and transparent scrutiny of the candidate identified as the most suitable from the recruitment process. It also provides the committee, and ultimately the Senedd, with additional confidence that the preferred candidate is suitable for nomination to Her Majesty for appointment. During the pre-nomination hearing, members of the committee were keen to question the preferred candidate on her previous experience and aspirations for driving forward the ombudsman's work in Wales. The committee concluded unanimously that Michelle is the preferred candidate for this post. I therefore ask the Senedd to agree the motion to nominate Michelle Morris to Her Majesty for appointment as the Public Services Ombudsman for Wales. Diolch yn fawr.
Welsh: Mae'r pwyllgor yn credu'n gryf fod gwrandawiad cyn enwebu yn sicrhau craffu agored a thryloyw ar yr ymgeisydd a nodir fel yr un mwyaf addas o'r broses recriwtio. Mae hefyd yn rhoi hyder ychwanegol i'r pwyllgor, ac yn y pen draw, i'r Senedd, fod yr ymgeisydd a ffefrir yn addas i'w enwebu i'w penodi gan Ei Mawrhydi. Yn ystod y gwrandawiad cyn enwebu, roedd aelodau'r pwyllgor yn awyddus i holi'r ymgeisydd a ffefrir am ei phrofiad blaenorol a'i dyheadau ar gyfer datblygu gwaith yr ombwdsmon yng Nghymru. Daeth y pwyllgor i'r casgliad unfrydol mai Michelle yw'r ymgeisydd a ffefrir ar gyfer y swydd hon. Gofynnaf felly i'r Senedd dderbyn y cynnig i enwebu Michelle Morris i'w phenodi gan Ei Mawrhydi yn Ombwdsmon Gwasanaethau Cyhoeddus Cymru. Diolch yn fawr.
English: I thank the Chair of the Finance Committee for moving the motion. Nobody has declared an interest in contributing to this debate. I take it, therefore, that the Chair does not wish to respond with any closing remarks. So, I will ask the question whether the motion should be agreed. Does any Member object? I don't see any objection, therefore the motion is agreed in accordance with Standing Order 12.36. May I wish every success to the new ombudsman in her work as the motion goes forward?
Welsh: Diolch i Gadeirydd y Pwyllgor Cyllid am y cynnig yna. Does neb wedi datgan diddordeb i gyfrannu i'r ddadl. Dwi'n cymryd, felly, nad yw'r Cadeirydd eisiau ymateb gydag unrhyw sylwadau cloi, felly fe wnaf i ofyn y cwestiwn: a ddylid derbyn y cynnig? A oes unrhyw Aelod yn gwrthwynebu? Na, dwi ddim yn gweld gwrthwynebiad, ac felly mae'r cynnig yna wedi ei dderbyn o dan Reol Sefydlog 12.36. A gaf i ddymuno pob llwyddiant i'r ombwdsmon yn ei gwaith wrth i'r cynnig fynd yn ei flaen?
English: The next item, therefore, is the Member debate under Standing Order 11.21 on public transport in rural areas, and I call on James Evans to move the motion. James Evans.
Welsh: Yr eitem nesaf, felly, yw'r ddadl Aelodau o dan Reol Sefydlog 11.21 ar drafnidiaeth gyhoeddus mewn ardaloedd gwledig, a dwi'n galw ar James Evans i wneud y cynnig yma. James Evans.
English: I have selected the amendment to the motion, and I call on Alun Davies to move amendment 1, tabled in his name and those of Hefin David, Jack Sargeant and Rhys ab Owen. Alun Davies.
Welsh: Rwyf wedi dethol y gwelliant i'r cynnig. Galwaf ar Alun Davies i gynnig gwelliant 1 a gyflwynwyd yn ei enw ef ac enwau Hefin David, Jack Sargeant a Rhys ab Owen. Alun Davies.
English: I'd like to thank my colleague James Evans for initiating this debate. It's a fact that 85 per cent of land in Wales is used for agriculture, forestry or as common land, and this is the same figure as England. However, whereas 18 per cent of the population in England lives in rural areas, the figure for Wales is 35 per cent. We know that practical and affordable public transport is difficult to provide in rural areas, but in my view I just cannot understand why this is the case in 2022. I spent over 10 years in London, where a bus comes between every five to 10 minutes, and whilst I appreciate in Wales we don't have the same number of residents as in London, I still can't get my head around that in some parts of Wales, particularly rural areas, it's only one bus per hour and in some cases much longer than that. There is no doubt that people living here in Wales are very much car dependent -
Welsh: Hoffwn ddiolch i fy nghyd-Aelod, James Evans, am gychwyn y ddadl hon. Mae'n ffaith bod 85 y cant o dir Cymru'n cael ei ddefnyddio ar gyfer amaethyddiaeth, coedwigaeth neu fel tir comin, ac mae'r ffigur hwn yr un fath â Lloegr. Fodd bynnag, tra bo 18 y cant o boblogaeth Lloegr yn byw mewn ardaloedd gwledig, y ffigur yng Nghymru yw 35 y cant. Gwyddom ei bod yn anodd darparu trafnidiaeth gyhoeddus ymarferol a fforddiadwy mewn ardaloedd gwledig, ond ni allaf ddeall pam fod hyn yn wir yn 2022. Treuliais dros 10 mlynedd yn Llundain, lle mae bws yn dod bob pump i 10 munud, ac er fy mod yn sylweddoli nad oes gennym yr un nifer o drigolion yng Nghymru ag yn Llundain, ni allaf ddeall pam, mewn rhai rhannau o Gymru, yn enwedig ardaloedd gwledig, ei fod yn un bws yr awr a llawer hirach na hynny mewn rhai achosion. Nid oes amheuaeth fod pobl sy'n byw yma yng Nghymru yn ddibynnol iawn ar geir -
English: No, I think interventions are no longer asked for by - . The Member has finished her contribution now; you don't ask for interventions at the end of contributions.
Welsh: Na, nid wyf yn credu bod galw am ymyriadau mwyach gan - . Mae'r Aelod wedi gorffen ei chyfraniad yn awr; nid ydych yn gofyn am ymyriadau ar ddiwedd cyfraniadau.
English: Dirprwy Lywydd, it's absolutely essential that the system is reformed as soon as it possibly can be. I think passengers the length and breadth of Wales have waited far too long for reforms to a broken system to take place, and it is unfortunate that we were unable to pursue those reforms in the previous Senedd term. I very much welcome the motion as amended, if it will be amended by colleagues. I think it's absolutely right and proper that we take this opportunity to debate such an important subject, which is regularly raised by all of our constituents. The ability to be able to get from A to B, whether it's from home to work, whether it's from home to an essential service such as a hospital or a GP surgery, is absolutely vital in maintaining a decent quality of life for people. Many people cannot afford a private vehicle, and an increasing number of people are choosing not to use a private vehicle, for the good of the natural environment. I very much welcome today's debate, Dirprwy Lywydd, and I look forward to hearing more contributions from colleagues across the Chamber.
Welsh: Ddirprwy Lywydd, mae'n gwbl hanfodol fod y system yn cael ei diwygio cyn gynted ag y gellir gwneud hynny. Credaf fod teithwyr ar hyd a lled Cymru wedi aros yn rhy hir o lawer am ddiwygiadau i system doredig, ac mae'n anffodus na fu modd inni fynd ar drywydd y diwygiadau hynny yn nhymor blaenorol y Senedd. Rwy'n croesawu'n fawr y cynnig fel y'i diwygiwyd, os caiff ei ddiwygio gan fy nghyd-Aelodau. Credaf ei bod yn gwbl gywir a phriodol inni achub ar y cyfle hwn i drafod pwnc mor bwysig, sy'n cael ei godi'n rheolaidd gan etholwyr pob un ohonom. Mae'r gallu i fynd o A i B, boed o adref i'r gwaith, boed o adref i wasanaeth hanfodol fel ysbyty neu feddygfa, yn gwbl hanfodol er mwyn cynnal ansawdd bywyd boddhaol i bobl. Mae llawer o bobl yn methu fforddio cerbyd preifat, ac mae nifer cynyddol o bobl yn dewis peidio â defnyddio cerbyd preifat, er lles yr amgylchedd naturiol. Rwy'n croesawu'r ddadl heddiw yn fawr, Ddirprwy Lywydd, ac edrychaf ymlaen at glywed mwy o gyfraniadau gan gyd-Aelodau ar draws y Siambr.